**ΤΜΗΜΑ ΜΑΘΗΜΑΤΙΚΩΝ, ΣΧΟΛΗ ΘΕΤΙΚΩΝ ΕΠΙΣΤΗΜΩΝ Α.Π.Θ.**

**ΜΕΤΑΠΤΥΧΙΑΚΟ ΔΙΠΛΩΜΑ ΕΙΔΙΚΕΥΣΗΣ ΣΤΑ ΜΑΘΗΜΑΤΙΚΑ**

**"Υποβολή υποψηφιοτήτων για το ΠΜΣ, περίοδος Σεπτεμβρίου - β' φάση"**

Η Συντονιστική Επιτροπή του Προγράμματος Μεταπτυχιακών Σπουδών (ΠΜΣ) του Τμήματος Μαθηματικών της Σχολής Θετικών Επιστημών του Αριστοτέλειου Πανεπιστημίου Θεσσαλονίκης και οι Επιτροπές Επιλογής, στις Ειδικεύσεις (ΜΔΕ):

α. Θεωρητικά Μαθηματικά
β. Στατιστική και Μοντελοποίηση
γ. Θεωρητική Πληροφορική και Θεωρία Συστημάτων και Ελέγχου

μετά την ολοκλήρωση των εργασιών της επιλογής της α’ φάσης, αποφάσισαν να δώσουν την δυνατότητα υποβολής επιπλέον αιτήσεων για το ΠΜΣ από́ τις **25-8-2023 έως 10-9-2023**, σύμφωνα με τον εσωτερικό κανονισμό του ΠΜΣ.

Υποψήφιοι που δεν επιλέχθηκαν στην α’ φάση, καθώς και όσοι υποβάλουν αιτήσεις την παραπάνω περίοδο (και εφόσον πληρούν τις προϋποθέσεις), παραπέμπονται σε εξετάσεις, οι οποίες θα γίνουν προς το τέλος του Σεπτεμβρίου, δια ζώσης (**προσοχή:** όσοι είχαν κάνει αίτηση δεν χρειάζεται να ξανακάνουν).

Η εξεταστέα ύλη ανά ειδίκευση έχει αναρτηθεί στην ιστοσελίδα του Τμήματος, στον σύνδεσμο

<https://math.auth.gr/programs/postgraduate/master-in-maths/entrance-exams/>

Υποψήφιοι μπορούν να είναι πτυχιούχοι Τμημάτων Μαθηματικών, Στατιστικής, Πληροφορικής ή άλλων Τμημάτων Σχολών Θετικών Επιστημών, Πολυτεχνικών Σχολών και άλλων συναφών Πανεπιστημιακών Τμημάτων ή Τμημάτων ΤΕΙ της ημεδαπής ή αντίστοιχων αναγνωρισμένων Τμημάτων της αλλοδαπής και τελειόφοιτοι των ίδιων Σχολών, οι οποίοι έχουν εξεταστεί́ επιτυχώς σε όλα τα υποχρεωτικά́ μαθήματα του Τμήματος που σπουδάζουν, εκτός από́ το πολύ́ ένα, και οι οποίοι θα έχουν ολοκληρώσει τις σπουδές τους το αργότερο έως και την εξεταστική́ του Σεπτέμβριου.

Απαραίτητα δικαιολογητικά́:

1. Αίτηση (από́ την ιστοσελίδα του Τμήματος),
2. Βιογραφικό́ σημείωμα,
3. Βεβαίωση αναλυτικής βαθμολογίας προπτυχιακών και/ή μεταπτυχιακών σπουδών,
4. Επικυρωμένο αντίγραφο πτυχίου ή διπλώματος (όταν υπάρχει),
5. Βεβαίωση ισοτιμίας και αντιστοιχίας από́ το Δ.Ο.Α.Τ.Α.Π. (όπου απαιτείται),
6. Επικυρωμένα αντίγραφα τυχόν αναγνωρισμένων μεταπτυχιακών τίτλων σπουδών,
7. Πιστοποιητικά́ γνώσης ξένων γλωσσών για τους Έλληνες υποψήφιους (Lower, Proficiency κ.λπ) ή της Ελληνικής γλώσσας για τους αλλοδαπούς υποψήφιους (πιστοποιητικό́ από́ το Σχολείο Νέας Ελληνικής Γλώσσας),
8. Έκθεση με περιγραφή́ στόχων για τη συμμέτοχή στο Π.Μ.Σ.,
9. Δύο συστατικές επιστολές από́ Καθηγητές ή Λέκτορες. Οι επιστολές αποστέλλονται ηλεκτρονικά́ και έγκαιρα από́ τους συγγράφεις τους στη διεύθυνση του Τμήματος σύμφωνα με τις οδηγίες που αναρτώνται στην ιστοσελίδα του Τμήματος.

Η αίτηση και τα δικαιολογητικά κατατίθενται **μόνο ηλεκτρονικά́** στη διεύθυνση:

https://eforms.auth.gr/application\_mathpms-2/

Η λίστα των εισακτέων στο Π.Μ.Σ. του Τμήματος Μαθηματικών του Α.Π.Θ. (επιτυχόντες) και των επιλαχόντων θα ανακοινωθεί έως τις 30 Σεπτεμβρίου, ενώ οι εισακτέοι πρέπει να εγγραφούν στη Γραμματεία του Π.Μ.Σ. έως την 9η Οκτωβρίου 2023. Για τους εισακτέους που δεν έχουν λάβει πτυχίο γίνεται ειδική́ προσωρινή́ εγγραφή και η οριστικοποίηση της εγγραφής τους γίνεται μετά την λήψη του πτυχίου τους.

Σε περίπτωση μη εγγραφής εισακτέου εντός της προαναφερθείσης προθεσμίας, ο εισακτέος χάνει το δικαίωμα εγγραφής και καλείται να εγγραφεί ο 1ος, 2ος κ.ο.κ. επιλαχών.

Για περισσότερες πληροφορίες, οι ενδιαφερόμενοι μπορούν να απευθυνθούν στη Γραμματεία του ΠΜΣ, (Τηλ: 2310 997930, ώρες: 10:00-14:00).

Πληροφορίες υπάρχουν επίσης και στην ιστοσελίδα του Τμήματος:

<https://math.auth.gr/programs/postgraduate/master-in-maths/>

[Εξετάσεις Σεπτεμβρίου 2023](https://math.auth.gr/wp-content/uploads/2022/08/%CE%95%CE%BE%CE%B5%CF%84%CE%B1%CF%83%CE%B5%CE%B9%CF%82-%CE%A3%CE%B5%CF%80%CF%84%CE%B5%CE%BC%CE%B2%CF%81%CE%B9%CE%BF%CF%85-2022.docx)